**Szepesváralja története**

 utcarészlet

**Szepesváralja** ([szlovákul](https://hu.wikipedia.org/wiki/Szlov%C3%A1k_nyelv) *Spišské Podhradie,* [németül](https://hu.wikipedia.org/wiki/N%C3%A9met_nyelv) *Kirchdrauf,* [lengyelül](https://hu.wikipedia.org/wiki/Lengyel_nyelv) *Podgrozdie)* város [Szlovákiában](https://hu.wikipedia.org/wiki/Szlov%C3%A1kia) az [Eperjesi kerület](https://hu.wikipedia.org/wiki/Eperjesi_ker%C3%BClet) [Lőcsei járásában](https://hu.wikipedia.org/wiki/L%C5%91csei_j%C3%A1r%C3%A1s%22%20%5Co%20%22L%C5%91csei%20j%C3%A1r%C3%A1s). [Szepeshely](https://hu.wikipedia.org/wiki/Szepeshely%22%20%5Co%20%22Szepeshely) tartozik hozzá. [Lőcsétől](https://hu.wikipedia.org/wiki/L%C5%91cse) 15 km-re keletre fekszik.

A régészeti leletek tanúsága szerint ezen a területen már az [i. e. 5. évezredben](https://hu.wikipedia.org/wiki/I._e._5._%C3%A9vezred) éltek emberek. A legrégibb leletek a Várhegy legmagasabb pontján kerültek elő. A második település a közeli Dreveník dombon került elő és az [i. e. 3. évezred](https://hu.wikipedia.org/wiki/I._e._3._%C3%A9vezred) második felére keltezhető. A puhói és a bükki kultúra gazdag leletanyagára bukkantak itt. A hely lakott volt a 2. században és még a [11. században](https://hu.wikipedia.org/wiki/11._sz%C3%A1zad) is földvár állt ezen a helyen.

 Szepesváralja légifotója

A város feletti Várhegyen már a [tatárjárás](https://hu.wikipedia.org/wiki/Tat%C3%A1rj%C3%A1r%C3%A1s) előtt is állt vár, amelyet [1113](https://hu.wikipedia.org/wiki/1113)-ban kezdtek építeni királyaink az északi [gyepűk](https://hu.wikipedia.org/wiki/Gyep%C5%B1)védelmére, ezt azonban lerombolták. A mai vár őse a [13. század](https://hu.wikipedia.org/wiki/13._sz%C3%A1zad) második felében épült, a mindenkori szepesi ispánok székhelye volt. [1304](https://hu.wikipedia.org/wiki/1304)-ben [Károly Róbert](https://hu.wikipedia.org/wiki/I._K%C3%A1roly_magyar_kir%C3%A1ly) hívei foglalták el Vencel híveitől. [1307](https://hu.wikipedia.org/wiki/1307)-ben rövid időre a csehek szállták meg, [1443](https://hu.wikipedia.org/wiki/1443)-ban a [husziták](https://hu.wikipedia.org/wiki/Huszit%C3%A1k%22%20%5Co%20%22Huszit%C3%A1k) foglalták el. [1462](https://hu.wikipedia.org/wiki/1462)-ben a Szapolyaiaké lett, [1528](https://hu.wikipedia.org/wiki/1528)-ban kétheti ostrommal vették be a császári seregek. [1604](https://hu.wikipedia.org/wiki/1604)-ben [Bocskai](https://hu.wikipedia.org/wiki/Bocskai_Istv%C3%A1n) serege sikertelenül ostromolta. [1636](https://hu.wikipedia.org/wiki/1636)-ban lett a Csákyaké. [1703](https://hu.wikipedia.org/wiki/1703)-ban a [kurucok](https://hu.wikipedia.org/wiki/Kurucok%22%20%5Co%20%22Kurucok) csellel foglalták el. [1707](https://hu.wikipedia.org/wiki/1707)-ben a Csákyak elhagyták és kényelmes kastélyaikba költöztek. A [Rákóczi-szabadságharc](https://hu.wikipedia.org/wiki/R%C3%A1k%C3%B3czi-szabads%C3%A1gharc) alatt többször cserélt gazdát. [1780](https://hu.wikipedia.org/wiki/1780)-ban egy villámcsapás okozta tűzvész rombolta le az elhagyott falakat, azóta rom.

A vár alatti település fejlődő kisváros, amely egykor a [Szepesség](https://hu.wikipedia.org/wiki/Szepess%C3%A9g) politikai központja volt. Szepesváralja a szepesi vár szolgálófalujaként keletkezett a [12. században](https://hu.wikipedia.org/wiki/12._sz%C3%A1zad) Jablonovska és Teledin patakok összefolyásánál. Már a [13. század](https://hu.wikipedia.org/wiki/13._sz%C3%A1zad) elején a vártól független önálló településsé fejlődött. Első írásos említése [1249](https://hu.wikipedia.org/wiki/1249)-ből származik *"Villa Saxonum sub castro"*alakban. [1268](https://hu.wikipedia.org/wiki/1268)-ban *"Suburbium"*, [1274](https://hu.wikipedia.org/wiki/1274)-ben *"Villa Saxonum de Suburbio"*, [1321](https://hu.wikipedia.org/wiki/1321)-ben *"Kirchdorf"*, [1328](https://hu.wikipedia.org/wiki/1328)-ban *"Varalia, Kyrchdorff"*, [1412](https://hu.wikipedia.org/wiki/1412)-ben *"Suburbium, castri Scepusiensis vulgo Varalia"* néven szerepel a korabeli forrásokban. [II. Géza](https://hu.wikipedia.org/wiki/II._G%C3%A9za_magyar_kir%C3%A1ly)[szászokat](https://hu.wikipedia.org/wiki/Sz%C3%A1szok) telepített ide, majd a [tatárjárás](https://hu.wikipedia.org/wiki/Tat%C3%A1rj%C3%A1r%C3%A1s) után újból szászok érkeztek. Plébániatemploma [1258](https://hu.wikipedia.org/wiki/1258) és [1273](https://hu.wikipedia.org/wiki/1273) között épült [Szűz Mária](https://hu.wikipedia.org/wiki/Sz%C5%B1z_M%C3%A1ria) tiszteletére. Ez volt a település központja, körülötte épült ki fokozatosan a későbbi város. [1271](https://hu.wikipedia.org/wiki/1271)-ben [V. Istvántól](https://hu.wikipedia.org/wiki/V._Istv%C3%A1n_magyar_kir%C3%A1ly) városi kiváltságokat kapott. A szepesi szász városok szövetségének tagja lett. A városi ispotályt [1327](https://hu.wikipedia.org/wiki/1327)-ben említik. A [14. század](https://hu.wikipedia.org/wiki/14._sz%C3%A1zad) elején egymás után épültek a fel jellegzetes kőből épített kétszintes polgárházai. Már [1385](https://hu.wikipedia.org/wiki/1385)-ben megjelennek első céhei, a kovácsok és posztógyártók céhe. [1412](https://hu.wikipedia.org/wiki/1412)-ben [Zsigmond](https://hu.wikipedia.org/wiki/Zsigmond_magyar_kir%C3%A1ly) ezt is elzálogosította [Lengyelországnak](https://hu.wikipedia.org/wiki/Lengyelorsz%C3%A1g). Az első latin iskola [1450](https://hu.wikipedia.org/wiki/1450) körül létesült a városban. [1453](https://hu.wikipedia.org/wiki/1453%22%20%5Co%20%221453)-ban vásártartási jogot kapott, hetivásárai messze földön híresek voltak. A huszita támadások hatására [1462](https://hu.wikipedia.org/wiki/1462) és [1497](https://hu.wikipedia.org/wiki/1497) között erődített formában építették át a plébániatemplomot. [1546](https://hu.wikipedia.org/wiki/1546)-ban a korábbi polgárházak felhasználásával megépült a városháza. A [16. században](https://hu.wikipedia.org/wiki/16._sz%C3%A1zad) alakultak további kézműves céhei, a csizmadiáké [1538](https://hu.wikipedia.org/wiki/1538)-ban, a szabóké [1550](https://hu.wikipedia.org/wiki/1550)-ben, a mészárosoké [1595](https://hu.wikipedia.org/wiki/1595)-ben alakult meg. [1583](https://hu.wikipedia.org/wiki/1583)-ban a város egy tűzvészben leégett. Az újjáépítés során a gótikus polgárházakat már reneszánsz stílusban építették újjá. A reformáció itt is elterjedt. [1614](https://hu.wikipedia.org/wiki/1614)-ben evangélikus egyházi zsinatot tartottak a városban. [1671](https://hu.wikipedia.org/wiki/1671)-ben egy bírósági perben az evangélikus lelkészeket kitiltották a 13 szepesi városból. A [18. század](https://hu.wikipedia.org/wiki/18._sz%C3%A1zad) viszonylag nyugalmasabb időszaka lehetőséget adott a gazdasági fejlődésre, lakói mezőgazdasággal, szeszfőzéssel, kézművességgel foglalkoztak. Új barokk lakóházak épültek, [1726](https://hu.wikipedia.org/wiki/1726)-ban megújult a városháza is. Ebben az évben épült a Mária-oszlop, a század végén pedig megépült az evangélikus templom is. [1772](https://hu.wikipedia.org/wiki/1772)-ben visszakerült Magyarországhoz. [1778](https://hu.wikipedia.org/wiki/1778) és [1876](https://hu.wikipedia.org/wiki/1876) között a XVI szepesi város tartományához tartozott. [1828](https://hu.wikipedia.org/wiki/1828)-ban 3140 lakosa volt. [1852](https://hu.wikipedia.org/wiki/1852) és [1854](https://hu.wikipedia.org/wiki/1854) között, majd [1894](https://hu.wikipedia.org/wiki/1894)-től járási székhely. [1856](https://hu.wikipedia.org/wiki/1856)-ban és [1862](https://hu.wikipedia.org/wiki/1862)-ben tűzvész pusztította. A [19. század](https://hu.wikipedia.org/wiki/19._sz%C3%A1zad) végén a vasút megépítésével indult be az ipari fejlődés. [1894](https://hu.wikipedia.org/wiki/1894)-ben bekapcsolták a Kassa és Csehország közötti vasúti forgalomba. Hitelintézetét [1876](https://hu.wikipedia.org/wiki/1876)-ban alapították. [1895](https://hu.wikipedia.org/wiki/1895)-ben mészkőbánya és téglagyár kezdte meg működését a területén. [1904](https://hu.wikipedia.org/wiki/1904)-ben épült gőzmeghajtású malma és fűrészüzeme. A [trianoni békeszerződésig](https://hu.wikipedia.org/wiki/Trianoni_b%C3%A9keszerz%C5%91d%C3%A9s) [Szepes vármegye](https://hu.wikipedia.org/wiki/Szepes_v%C3%A1rmegye)[Szepesváraljai járásának](https://hu.wikipedia.org/w/index.php?title=Szepesv%C3%A1raljai_j%C3%A1r%C3%A1s&action=edit&redlink=1) székhelye volt. [1949](https://hu.wikipedia.org/wiki/1949) után járásbíróság székhelye lett. Két fűrésztelepe, téglagyára, 9 malma működött. Lakói főként a helyi üzemekben, Lőcse és Korompa üzemeiben dolgoztak, valamint mezőgazdasággal, erdei munkákkal foglalkoztak.

Forrás

https://hu.wikipedia.org/wiki/Szepesváralja